आम बजट : रक्षा बजट 1.64 लाख करोड़  
केंद्रीय वित्तमंत्री प्रणब मुखर्जी ने सोमवार को रक्षा बजट 2011-12 को बढ़ाकर 1,64,415 करोड़ रुपये करने की घोषणा की।
केंद्रीय वित्तमंत्री प्रणब मुखर्जी ने सोमवार को रक्षा बजट 2011-12 को बढ़ाकर 1,64,415 करोड़ रुपये करने की घोषणा की। रक्षा बजट में इस वृद्धि का प्राथमिक उद्देश्य जल,थल और वायु सेना का तेजी से आधुनिकीकरण करना है।  यह राशि पिछले बजट में रक्षा क्षेत्र को आवंटित 1,47,344 करोड़ रुपये से कम-से-कम 11 फीसदी अधिक है। मुखर्जी ने सोमवार को लोकसभा में वित्त वर्ष 2011-12 का आम बजट पेश करते हुए कहा कि रक्षा क्षेत्र के लिए पूंजीगत खर्च को बढ़ाकर 69,199 करोड़ रुपये कर दिया गया है, जो वित्त वर्ष 2010-11 में 60,000 करोड़ रुपये था। उन्होंने कहा कि जरूरत पड़ने पर रक्षा क्षेत्र को और अधिक राशि आवंटित की जाएगी।  मुखर्जी की इस घोषणा से अगले वित्त वर्ष में 10.4 अरब डॉलर की कीमत से 126 लड़ाकू विमान सहित हथियारों की खरीद के अनेक सौदे के आगे बढ़ने की उम्मीद है।